| Artikkelen inngår i serien om
**Afghanistans historie** |
| --- |
|  |
| **Epoker** |
| Tiden før islam
Den islamske erobringen av Afghanistan
Durrani-riket
Barakzai-dynastiet
Europeisk innflytelse i Afghanistan
Amanullah Khans reformer og borgerkrig
Nadir Shahs og Zahir Shahs styre
Republikken Afghanistan
Den demokratiske republikken Afghanistan
Moderne historie |

**Barakzai-dyanstiet** var et pashtunsk dynasti som styrte Afghanistan fra 1826 til 1929 eller 1973, da monarkiet endelig opphørte under Mohammad Zahir Shah. Dynastiet ble grunnlagt av Dost Mohammed Khan etter at Durrani-dynastiet under Ahmed Shah Durrani hadde blitt fjernet fra makten. I dynastiets maktperiode mistet Afghanistan mye land til Storbritannia i sør og øst, Persia i vest og Russland i nord. Mange konflikter fant også sted i Afghanistan, blant annet de tre store anglo-afghanske krigene og borgerkrigen i 1929.

Direkte oversatt fra pashto betyr *barakzai* «sønnene til Barak». Det viser muligens til den israelittiske general Barak i *Dommernes bok*, som frigjorde israelittene fra 30 års straffearbeid med støtte/oppmuntring av Debora. *Barakzai* er et vanlig etnisk navn blant pashtunerne i Afghanistan og Pakistan. Barakzai kan også være navnet på en gruppe balutsjer i Iran. Det er syv forskjellige pashtunstammer som har navnet Barakzai. Durrani-stammen er den viktigste og største stammen med over fire millioner mennesker.

Historie og bakgrunn
--------------------

Barakzai-dynastiet var rekken av herskere i Afghanistan i det 19. og 20. århundre. Etter fallet til Durrani-riket i 1826 hersket kaos i områdene til Ahmed Shah Durranis afghanske rike mens Timur Shahs forskjellige sønner kjempet om makten. Det afghanske riket sluttet å eksistere som en enkelt nasjonalstat, og var i en kort periode oppløst til en splittet samling av små enheter. Dost Mohammed Khan oppnådde overlegenhet i 1826 og grunnla Barakzai-dynastiet rundt 1837. Deretter hersket hans etterkommere sammenhengende frem til 1929, da kong Amanullah Khan abdiserte og hans fetter Mohammed Nadir Shah ble valgt til konge. Den mest fremstående subklanen blant stammene av barakzai-pashtunere er Mohammadzai, som flere av de senere kongene kom fra, inkludert Mohammad Zahir Shah, den siste kongen i Afghanistan.

### Liste over herskere

* Dost Mohammed Khan (1823 – august 1839)
* Dost Mohammed Khan (desember 1842 – 9. juni 1863)
* Shir Ali Khan (2. juni 1863 – 5. mai 1866)
* Mohammad Afzal Khan (5. mai 1866 – 7. oktober 1867)
* Shir Ali Khan (7. oktober 1867 – 21. februar 1879)
* Mohammad Yaqub Khan (21. februar 1879 – 28. oktober 1879)
* Abdur Rahman Khan (11. august 1880 – 3. oktober 1901)
* Habibullah Khan (3. oktober 1901 – 20. februar 1919)
* Amanullah Khan (28. februar 1919 – 14. januar 1929)
* Inayat Ullah Khan (14. januar 1929 – 17. januar 1929)
* Mohammed Nadir Shah (17. oktober 1929 – 8. november 1933)
* Mohammed Zahir Shah (8. november 1933 – 17. juli 1973)

### Ledere for barakzaienes hus siden 1973

* Mohammed Zahir Shah (17. juli 1973 – 23. juli 2007)
* Ahmad Shah Khan (23. juli 2007 – dags dato)

Emiratet Vest-Balutsjistan
--------------------------

* Zahir Shah (17. juli 1973 – 23. juli 2007)
* Ahmad Shah Khan (23. juli 2007 – dags dato)

Nawaber av Kurwai og Basoda
---------------------------

*Barakzai Feroze Khel*

* Muhammad Dalayer Khan (grunnlegger – 1730)

### Kurwai

* Muhammad Izzat Khan
* Hurmat Khan
* Muhammad Akbar Khan
* Muhammad Muzaffar Khan
* Muhammad Najaf Khan
* Munawar Ali Khan

### Basoda

* Ahsanullah Khan
* Bakaullah Khan
* Asad Ali Khan
* Haider Ali Khan (ble nawab i 1897)

Se også
-------

* Barakzai
* Liste over Afghanistans ledere
* Europeisk innflytelse i Afghanistan
* Anglo-afghansk krig

Eksterne lenker
---------------

* (en) Slektstre for afghanske konger i Barakzai-dynastiet
* (en) Barakzai på khyber.org Arkivert 23. mars 2012 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica
 |